**ANUNȚ**

**privind inițierea consultărilor publice a proiectului hotărîrii Guvernului pentru aprobarea Regulamentului privind controlul emisiilor de compuși organici volatili (COV) rezultați din depozitarea și din distribuția benzinei de la terminale la stațiile de alimentare cu produse petroliere**

Ministerul Agriculturii, Dezvoltării Regionale și Mediului începînd cu 11.02.2020 anunță despre inițierea consultărilor publice a proiectului hotărîrii Guvernului pentru aprobarea Regulamentului privind controlul emisiilor de compuși organici volatili (COV) rezultați din depozitarea și din distribuția benzinei de la terminale la stațiile de alimentare cu produse petroliere, care transpune Directiva 94/63/CE din 20 decembrie 1994 privind controlul emisiilor de compuși organici volatili (COV) rezultați din depozitarea carburanților și din distribuția acestora de la terminale la stațiile de distribuție a carburanților.

Necesitatea elaborării Regulamentului reiese din angajamentul asumat în cadrul Acordului de Asociere dintre RM-UE, art. 87, Capitolul 16 ”Mediul înconjurător”, care prevede realizarea acțiunilor ce vizează conservarea, protejarea, îmbunătățirea și reabilitarea calității mediului, protecția sănătății umane, utilizarea durabilă a resurselor naturale și promovarea măsurilor la nivel internațional pentru a aborda problemele legate de mediu la nivel regional sau global, inclusiv în domeniul calității aerului.

Principalele prevederi ale Regulamentului se axează pe stabilirea cerințelor /dispozițiilor tehnice pentru proiectarea și exploatarea instalațiilor de depozitare la terminale, instalațiilor de încărcare și descărcare a containerelor mobile la terminale și pentru încărcarea benzinei în instalațiile de depozitare din stațiile de alimentare cu produse petroliere în scopul diminuării impactului negativ al emisiilor de COV rezultați în urma acestor operațiuni, asupra sănătății populației și mediului.

Propunerile și recomandările pe marginea proiectului hotărîrii Guvernului pot fi expediate pînă pe data de 28.02.2020, la adresa electronică: victoria.jacot@madrm.gov.md sau pe suport de hîrtie în adresa Ministerului Agriculturii, Dezvoltării Regionale și Mediului: mun. Chișinău, str. Constantin Tănase, 9. Pentru informații suplimentare: telefon 022-204-580.